61972J0045
DOMSTOLENS DOM
AF 13. DECEMBER 1972
Giuseppe Merola
mod Fonds national de retraite des ouvriers mineurs
(anmodning om præjudiciel afgørelse indgivet af Arbeidsrechtbank te Hasselt)
Sag 45/72
Processprog: Nederlandsk
Angående:
En anmodning om fortolkning af artikel 45 i Rådets forordning nr. 3 om social sikring af vandrende arbejdstagere (JO af 16. december 1965, s. 561).
Domskonklusion:
Artikel 45, stk. 4 i Rådets forordning nr. 3 om social sikring af vandrende arbejdstagere (JO af 16. december 1958, s. 561) tager sigte på enhver national ret med kompetence i sager om social sikring.
Generaladvokatens forslag til afgørelse:
De nationale retter med kompetence i sager om social sikring, herunder de belgiske arbejdsretter, er omfattet af betegnelsen »myndigheder« i artikel 45 i forordning nr. 3. Følgelig kan de ikke afvise sager anlagt af vandrende arbejdstagere med den begrundelse, at stævningen er affattet på en anden medlemsstats officielle sprog.
Sammendrag
Social sikring af vandrende arbejdstagere — fœlesskabsret — anvendelse af medlemsstaterne — gensidig underretning — sprogordning
(Forordning nr. 3, artikel 45
Artikel 45, stk. 4 i Rådets forordning nr. 3 om social sikring af vandrende arbejdstagere (JO af 16. december 1958, s. 561) sondrer ikke under hensyn til den administrative eller judicielle karakter af de institutioner eller myndigheder, der har til opgave at behandle de i bestemmelserne omhandlede dokumenter.
Bestemmelsen tager sigte på enhver national ret med kompetence i sager om social sikring.